ประชาชนสนใจเข้าสมัครสมาชิกการออมทั่วประเทศแล้วกว่า 2 ล้านคน พร้อมจูงใจให้ประชาชนร่วมการออม
ประชาชนสนใจเข้าสมัครสมาชิกการออมทั่วประเทศแล้วกว่า 2 ล้านคน พร้อมจูงใจให้ประชาชนร่วมการออมนางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า จากการลงพื้นที่จัดกิจกรรมส่งเสริมวินัยการออมทั่วประเทศ ได้รับความสนใจรับเงินสมทบจากรัฐบาลเป็นอย่างมาก ทำให้จนถึงเดือนกันยายนนี้ กอช.มีสมาชิกจำนวนกว่า 2,250,000 คน แบ่งเป็นการรับเงินสมทบอายุ 15-30 ปีที่รัฐสมทบให้ร้อยละ 50 ของเงินออมแต่ละครั้งรวมกันทั้งปีไม่เกิน 600 บาท อายุ 30 - 50 ปีสมทบให้ร้อยละ 80 รวมกันทั้งปีไม่เกิน 960 บาท และอายุ 50 -60 ปี สมทบให้ร้อยละ 100 รวมกันทั้งปีไม่เกิน 1,200 บาท อีกทั้งยังมีผลประโยชน์ของเงินและเงินสมทบที่นำไปลงทุน นำไปลดหย่อนภาษีได้เต็มจำนวนเงินออมสะสมและสิทธิประโยชน์ส่วนลดสำหรับที่อยู่อาศัยในโครงการของการเคหะแห่งชาติในอัตราร้อยละ 5 อย่างไรก็ตาม เพื่อจูงใจให้สมาชิกส่งเงินอย่างต่อเนื่อง จึงจัดกิจกรรมรับของสมนาคุณรางวัลทองคำและสลากออมสิน ในเดือนตุลาคมนี้จำนวน 2 ครั้ง รวมมูลค่ากว่า 750,000 บาทต่อครั้ง โดยจะจับรางวัลครั้งแรกในวันที่ 25 ตุลาคม 2562 และครั้งที่ 2 ในเดือนธันวาคมนี้ สำหรับประชาชนที่สนใจเข้าร่วมเป็นสมาชิก สามารถสมัครผ่านทางธนาคารของรัฐทุกแห่ง รวมถึงคลังจังหวัดและที่ว่าการอำเภอทั่วประเทศและมีสิทธิลุ้นจับรางวัลได้อีกด้วย